Johaug parkert av Kowalczyk: - Kan ikke bli negativ
Avstanden opp til Tour de Ski-lederen økte fra 28 sekunder til 1.05 minutter på dagens 3,3 km klassisk i italienske Toblach. Johaug presset frem et smil i pressesonen og fikk et trøstende klapp på hodet av landslagstrener Egil Kristiansen. Deretter fastslo hun at hun akter å kjempe om seieren. - Jeg gir ikke opp og henger ikke med hodet, og jeg vet det kommer et viktig renn i morgen. Der skal jeg gjøre så godt jeg kan for å kjempe i toppen, sier 24-åringen til de rundt ti norske, skrivende journalistene i målområdet. - Hun leder mye nå, det er helt klart, fortsetter hun.Til tross for Kowalczyks maktdemonstrasjon i de italienske skogene i dag, velger Johaug å være positiv. - Nå må vi først ta rennet i morgen og bakken på søndag. Fordelen er at jeg og Charlotte (Kalla) er jevne, og hvis vi går ganske likt i morgen, kan vi hjelpe hverandre opp bakken. Skøyteformen til Kowalczyk er ikke så sterk. Det er fortsatt to renn igjen, så vi kan ikke bli negative nå, sier hun. Landslagstrener Egil Kristiansen gjør alt for å legge press på den polske lederen før de to siste rennene: - Kowalczyk må finne seg i å være enda større favoritt enn hun noen gang har vært, sier han. Johaug er normalt sett en av de sterkeste i monsterbakken søndag, men hun er usikker på om hun kan ta inn særlig mer enn ett minutt på Kowalczyk. - Hun er i vanvittig god form. Å vinne med så mye på en så kort distanser er helt rått, sier hun.Med god hjelp av svenske Charlotte Kalla ble den norske duoen dratt i mål bak Kowalczyk, og klarte å hente verdifulle sekunder på sammenlagtfavoritten. Før dagens trekilometer lå Johaug bare 28,4 sekunder bak Kowalczyk, mens Steira lå 34,2 sekunder bak. - Jeg har aldri vært så nære Kowalczyk før i Tour de Ski. I fjor var jeg vel to og et halvt minutt bak henne på dette tidspunktet. Nå er alt mulig, sa Johaug etter løpet i går.Johaug sa før dagens løp at hun ikke ønsket å brenne alt krutt på dagens distansen, siden monsterbakken opp Alpe Cermis nærmer seg med stormskritt. Mens Steira åpnet noe tungt og seigt, hadde både Johaug og Astrid Uhrenholdt Jacobsen en sterk marsjfart i åpningen av dagens renn.Den polske jenta lå hele 16 sekunder foran Jacobsen ute i sporet, og det begynte å lukte sterkt av utklassing fra sammenlagtfavoritten.Johaug jobbet hardt på slutten for å forsøke å holde avstanden til Kowalczyk så liten som mulig, men måtte se seg inne til en foreløpig femteplass da hun krysset målstreken.Sammenlagtfavoritten slo for alvor tilbake, og vant med 16,5 sekunder. - Skiene mine var perfekte, og jeg følte meg bra i dag. Jeg har et godt utgangspunkt nå, og det er fremdeles ett klassisk løp igjen, sa hun i seiersintervjuet etter rennet.Landslagstrener Egil Kristiansen har uttalt at han tror Johaug kan hente inn ett minutt på Kowalczyk i den avsluttende monsterbakken på søndag. Selv har ikke Dalsbygd-jenta satt seg noen grense for hvor langt hun kan slippe Kowalczyk foran seg. - Jeg har tatt henne med alt fra 40 sekunder til to minutter før, det kommer helt an på dagsformen, sier Johaug. Selv tror Kowalczyk at den differansen hun nå har, drøye minuttet, skal holde. - Det er ok nå, smiler sammenlagtfavoritten.1. Justyna Kowalczyk 10:08,1 (15 bonussekunder) 2. Krista Laahtenmaki +16,5 (10 bonussekunder) 3. Astrid Uhrenholdt Jacobsen +17,1 (5 bonussekunder) 4. Anne Kyllönen +17,7 5. Aino-Kaisa Saarinen +21,1 6. Therese Johaug +22,2 7. Kikkan Randall +24,2 8. Denise Herrmann +25,2 9. Charlotte Kalla +25,3 10. Heidi Weng +27,3 ...23. Kristin Størmer Steira +40,51. Justyna Kowalczyk 2. Charlotte Kalla + 1.03 min. 3. Therese Johaug + 1.05 min. 4. Astrid U. Jacobsen + 1.26 min. 5. Kristin Steira + 1.29 min.
Therese Johaug (24) nekter å gi opp håpet om seier i Tour de Ski, men innser at det blir langt vanskeligere etter Justyna Kowalczyks (29) maktdemonstrasjon i dag.